สแกมเมล ตุ๋น 370 ล้านบาท หัวโจกไนจีเรียสวมรอยบริษัทหลอกโอนเงิน
ตำรวจ บก.ปอท.ตามรวบตัว,ผู้ต้องหาผิวสี สมาชิกแก๊งสแกมเมลคนสำคัญ ชาวไนจีเรีย ขณะย่ามใจมาติดต่อราชการที่ บก.ตม.1 ศูนย์ราชการแจ้งวัฒนะ ก่อเหตุส่งอีเมลหลอกบริษัทไทยทำการค้าระหว่างประเทศ ให้โอนเงินชำระค่าสินค้าไปยังบัญชีใหม่ที่คนร้ายเปิดรอไว้ มีบริษัทหลงกลสูญเงินจำนวนมาก ตรวจสอบเฉพาะปี 61 หลอกบริษัทไทยได้เงินไปกว่า 370 ล้านบาท ชุดจับกุมเตรียมขุดรากถอนโคนขบวนการอาชญากรรมข้ามชาติรายนี้,ที่กองบังคับการปราบปรามการกระทำความผิดเกี่ยวกับอาชญากรรมทางเทคโนโลยี (บก.ปอท.) เมื่อวันที่ 16 ก.ค. พ.ต.อ.ศิริวัฒน์ ดีพอ รอง ผบก.ปอท. ในฐานะโฆษก บก.ปอท. เปิดเผยว่า เมื่อเวลา 13.00 น. วันที่ 15 ก.ค. พล.ต.ต.ไพบูลย์ น้อยหุ่น ผบก.ปอท. พ.ต.อ.วัชรพันธ์ ศิริพากย์ ผกก.1 บก.ปอท. พ.ต.ท.วิชพัลภ์ แก้วแสนชัย รอง ผกก.1 บก.ปอท.และ พ.ต.ท.รัฐพงศ์ แก้วยอด รอง ผกก.1 บก.ปอท. พร้อมชุดสืบสวนสามารถจับกุมนายเบอร์ทาน อิเฟียนนีชูกู เอคีล ผู้ต้องหารายสำคัญชาวไนจีเรีย ตามหมายจับศาลอาญา ที่ 2015/2558 ลงวันที่ 14 ก.ย.58 ฐานร่วมกันฉ้อโกงโดยแสดงตนเป็นบุคคลอื่น ร่วมกันปลอมใช้เอกสารปลอม ร่วมกันนำเข้าสู่ระบบคอมพิวเตอร์อันเป็นเท็จฯ สืบเนื่องจากชุดจับกุมสืบทราบว่าผู้ต้องหารายนี้จะเดินทางมาติดต่อราชการที่กองบังคับการตรวจคนเข้าเมือง 1 (บก.ตม.1) ชั้น 2 ศูนย์ราชการอาคารบี ถนนแจ้งวัฒนะ กทม. วางกำลังเฝ้าติดตามความเคลื่อนไหวกระทั่งพบผู้ต้องหารายนี้ จึงแสดงตัวเข้าจับกุมนำตัวมาสอบสวนและแจ้งข้อหาตามหมายจับที่ กก.1 บก.ปอท.,พ.ต.อ.ศิริวัฒน์กล่าวต่ออีกว่า สำหรับนายเบอร์ทาน ผู้ต้องหารายนี้ เป็น 1 ในสมาชิกตัวการสำคัญระดับต้นๆในแก๊งองค์กรอาชญากรรมข้ามชาติที่เคยถูกตำรวจ สตม.จับกุมก่อนหน้านี้แล้ว 2 คน ทั้งหมดมีพฤติกรรมส่งสแกมเมล หรืออีเมลปลอม หรือแฮกอีเมล ไปหลอกเจ้าหน้าที่ฝ่ายการเงินของบริษัทที่ทำการค้าระหว่างประเทศ ระบุข้อความให้ชำระค่าสินค้างวดต่อไปที่บัญชีใหม่ เป็นบัญชีคนร้ายเปิดไว้รอรับการโอนเงินที่ได้จากการหลอกลวง หากเหยื่อไม่ตรวจสอบจะหลงกลโอนชำระค่าสินค้าไปยังบัญชีของคนร้ายได้ ส่วนใหญ่มีมูลค่าความเสียหายสูงเพราะเป็นการค้าระหว่างประเทศ พบบริษัทในประเทศไทยตกเป็นเหยื่อมากกว่า 5 บริษัท สูญเงินไปกว่า 20 ล้านบาท ในปี 61 ขบวนการกระทำดังกล่าวใช้วิธีสแกมเมลทำให้บริษัทในประเทศไทยเสียหายรวมมูลค่ากว่า 370 ล้านบาท จากนี้ชุดสืบสวน บก.ปอท. และหน่วยงานที่เกี่ยวข้องจะเร่งรวบรวมข้อมูล ขยายผลจับกุมแบบถอนรากถอนโคนขบวนการนี้ต่อไป
ผู้ต้องหาผิวสี สมาชิกแก๊งสแกมเมลคนสำคัญ ชาวไนจีเรีย ขณะย่ามใจมาติดต่อราชการที่ บก.ตม.1 ศูนย์ราชการแจ้งวัฒนะ
สแกมเมล,แก๊งสแกมเมล,ไนจีเรีย,บก.ปอท.,เอกสารปลอม,หลอกโอนเงิน,ข่าวหน้า1,ข่าวทั่วไป